इक बारी दवैं हैंस सरोवरै च कमलें दी छतड़ी बनाइयै तरै करदे हे। जिसलै ओ कण्ढे पर पुज्जे तां दिक्खेआ जे इक मुंनि शिवें दी पूजा च मस्त हा। हैंस उड्डरे तां इक शकारी नै उनेंगी तोर मारी कड्ढेआ। उनें जेह्‌डा कमल लैते दा हा, ओह् शिवलिंग पर जाई पेआ। शकारी नै हैंस आपूं रक्खी लैता ते हैंसनी मुनि गी गेई दित्ती। मुनि नै उसगी शिवें पर चाढ़ी दित्ता। एह् कथा सनाइयै मुनि नै आक्खेआ- ‘हे पुष्कराक्ष, तुस गै ओह् राडजहैंस ओ ते विनयबती ओह् हैंसनी ऐ। तुस दवैं शिवें दी किरपा कन्नै राजघराने च जम्मे दे ओ। इस पर राजा पुच्छन लगा—हे मुनि जी ! जद असें पापनाशक अगनी च प्रवेश करी लैता हा तां फी असेंगी पखरूजूनै च की करी जम्मना पेआ ? मुनि नै आक्खेआ मरदे बेलै मनुक्ख जेह्‌दी इच्छेआ करदा ऐ अगले जन्मै च उस्सै रूपै च जम्मदा ऐ। इसबारै मुनि नै इक होर कत्थ इयां सुनाईं :-’